**HRVATSKI SAVEZ DALJINSKOG PLIVANJA**

**P R A V I L N I K**

**O SUSTAVU BODOVANJA U CRO CUP-u i GRAND PRIX HSDP-a**

**Split, 18. svibnja 2021. godine**

Na temelju članka 41. Statuta Hrvatskog saveza daljinskog plivanja i Pravilnika za natjecanja HSDP-a, Izvršni odbor Hrvatskog saveza daljinskog plivanja na svom sastanku održanog dana 18. svibnja 2021. putem aplikacije Microsoft Teams, donio je

**P R A V I L N I K**

**O SUSTAVU BODOVANJA U CRO CUP-u i GRAND PRIX HSDP-a**

**Članak 1.**

Ovim Pravilnikom uređuje se način određivanja bodova u službenim natjecanjima HSDP-a na državnoj razini i to u: CRO CUP-u i GRAND PRIX-u HSDP-a.

**Članak 2.**

Sustav bodovanja u CRO CUP-u i GRAND PRIX-u HSDP-a razvijen je sa ciljem vrednovanja:

* isplivanog rezultata,
* duljine staze,
* plasmana u odnosu na broj natjecatelja,
* sportskog duha

Broj bodova koji je moguće osvojiti na jednoj utrci računa se prema formuli čiji su parametri definirani na početku sezone i koji su važeći za tu sezonu.

**Članak 3.**

Priređivači natjecanja iz sustava CRO CUP-a i GRAND PRIX-a dužni su ispuniti tablicu koju im dostavi glavna tajnica HSDP-a te je ispunjenu moraju vratiti Uredu Saveza u roku od 24 sata po završetku natjecanja.

**Članak 4.**

Ovaj Pravilnik stupa na snagu danom donošenja te se njegovim stupanjem na snagu stavljaju van snage svi prethodno doneseni Pravilnici o bodovanju.

U Splitu, 18. svibnja 2021.

Predsjednik HSDP-a

Milan Žužić